**OBVEZNI SADRŽAJ UGOVORA O KREDITU – „EFRR Portfeljna jamstva“**

**Uvodni dio**

1. Korisnik kredita / Krajnji primatelj jamstva je upoznat s time da je HAMAG-BICRO imenovan od strane Ministarstva regionalnog razvoja i fondova Europske unije (dalje: MRRFEU), kao Upravljačkog tijela (dalje: „UT“) za provedbu programa „Program Konkurentnost i kohezija” za razdoblje 2021.-2027. (dalje: PKK) financiranog iz EU fondova, imenovan kao tijelo koje provodi financijske instrumente izvršavajući zadaće posebnog fonda i to za provođenje financijskog instrumenta - „EFRR portfeljno jamstvo“.
2. Utvrđuje se da su *Naziv banke, Sjedište, OIB*: i HAMAG-BICRO dana \_\_\_\_\_\_\_\_\_ sklopili **Sporazum o poslovnoj suradnji za provedbu financijskog instrumenta „EFRR portfeljna jamstva“ iz EU fondova** (dalje: „Sporazum“).
3. Utvrđuje se da je EFRR portfeljno jamstvo financijski instrument u smislu članka 2 (toč. 30.) Financijske Uredbe br. 2024/2509.
4. Utvrđuje se da je EFRR portfeljno jamstvo financirano iz EU fondova, te da u sebi sadrži potporu male vrijednosti (*de minimis*) izraženu u obliku iznosa BEP-a (bruto ekvivalent potpore).

**Revizijski trag i pristup podacima**

1. Korisnik kredita / Krajnji primatelj jamstva je obvezan čuvati sve podatke i dokumentaciju vezano uz projekt i financiranje istog kako bi se ispunili zahtjevi o reviziji i revizijskom tragu u skladu s čl. 74. st. 1. Uredbe (EU) br. 2021/1060, a radi omogućavanja provjere i usklađenost s nacionalnom zakonskom regulativom i regulativom EU te sa svim uvjetima financiranja.
2. Korisnik kredita / Krajnji primatelj jamstva je dužan za potrebe provedbe revizije i/ili kako bi UT moglo izvršiti evaluaciju u skladu s člancima 44. i 45. Uredbe (EU) br. 2021/1060., na zahtjev HAMAG-BICRO-a i/ili UT-a, bez odgode pripremiti relevantne informacije i pripadajuću dokumentaciju o financiranom projektu.
3. Korisnik kredita / Krajnji primatelj jamstva je upoznat da se u svrhu revizije zatraženi/utvrđeni podaci mogu proslijediti UT-u, MINGOR-u (Ministarstvo gospodarstva i održivog razvoja), HAMAG-BICRO-u, revizorskim tijelima RH, revizorima EK, Europskom revizorskom sudu, Europskom uredu za borbu protiv prijevara (OLAF-u), Europskom javnom tužitelju (EPPO-u) i ostalim tijelima koja imaju ovlasti revidiranja provedbe financijskog instrumenta kada to zahtijevaju relevantne odredbe nacionalnog prava odnosno prava Europske unije, te je suglasan istima po potrebi dopustiti pristup i obilazak svojih poslovnih prostorija, pristup poslovnim knjigama, evidencijama, izvješćima i drugoj dokumentaciji vezanoj uz projekt te razgovor s osobama uključenim u projekt (ograničen pristup pojedinim podacima ne sprječava ovlaštena tijela u provođenju revizije).
4. Korisnik kredita / Krajnji primatelj jamstva potvrđuje da je svjestan ovlasti OLAF-a da provodi istrage, uključujući provjere i preglede na terenu, u skladu s odredbama i postupcima utvrđenima u Uredbi (EU, Euratom) br. 883/2013, Uredbi (Euratom, EZ) br. 2185/96 i Uredbi (EZ, Euratom) br. 2988/95, uključujući njihove povremene izmjene i dopune, radi zaštite financijskih interesa EU, kako bi se utvrdilo je li došlo do prijevare, korupcije ili bilo koje druge nezakonite aktivnosti kojom se utječe na financijske interese EU u vezi s bilo kojom financijskom aktivnošću koja podliježe ovom Ugovoru.
5. Sva popratna dokumentacija vezana uz izdatke za koje se prima potpora iz EU fondova za aktivnost mora se čuvati:

* na primjerenoj razini tijekom razdoblja od 10 (deset) godina od 31. prosinca godine u kojoj je izvršeno posljednje plaćanje Upravljačkog tijela (UT-a) Korisniku (HAMAG-BICRO-u) osim ako se tijekom provedbe FI-ja ne pokaže potreba za skraćenjem roka, pri čemu rok ne smije biti kraći od 5 (pet) godina od 31. prosinca one godine kada je izvršeno posljednje plaćanje UT-a HAMAG-BICRO-u;
* vremensko razdoblje od pet godina iz prethodne alineje prekida se u slučaju pravnog postupka ili na zahtjev Komisije.

1. Dokumentacija se čuva ili u originalu ili, u skladu s nacionalnim zakonodavstvom, kao ovjerena preslika originala, odnosno u opće prihvaćenim medijima za pohranu podataka poput elektroničkih inačica originala ili dokumenata koji postoje samo u elektroničkoj verziji.
2. Ako dokumenti postoje samo u elektronskom obliku, korišteni računalni sustavi moraju zadovoljavati prihvaćene sigurnosne standarde koji osiguravaju da pohranjeni dokumenti udovoljavaju nacionalnim pravnim zahtjevima kako bi bili pouzdani za potrebe revizije.

**Vidljivost i transparentnost**

1. Korisnik kredita / Krajnji primatelj jamstva prihvaća javnu objavu svojih podataka u popisu Krajnjih primatelja financijskih instrumenata koji objavljuje HAMAG-BICRO.
2. Potpisom ovog Ugovora Korisnik kredita / Krajnji primatelj jamstva bezuvjetno dopušta HAMAG-BICRO-u da prikuplja, obrađuje i koristi podatke iz ovog Ugovora i rezultate cjelokupne ostvarene suradnje s Krajnjim primateljem vezanom uz EFRR portfeljno jamstvo isključivo u svrhu promocije i privlačenja investicija u poduzetništvu i stvaranju poticajnog okruženja, poticanja ulaganja malog gospodarstva te uspješnog ostvarenja ostalih djelatnosti HAMAG-BICRO-a, kao i u svrhu ispunjavanja propisanih standarda o transparentnosti podataka vezanih uz dodjelu potpora malih vrijednosti (*de minimis*).

Dopuštenje se osobito odnosi na javnu objavu podatka o nazivu i sjedištu Krajnjeg primatelja, OIB Krajnjeg primatelja, djelatnosti/sektoru u koje Krajnji primatelj ulaže, lokaciju ulaganja, iznosu ukupne vrijednosti ulaganja te planiranom broju zaposlenih prije i poslije investicije.

Krajnji primatelj je upoznat da se tako prikupljeni, obrađeni, korišteni i javno objavljeni podaci neće smatrati poslovnom tajnom.

1. Podatkom se smatra dokument, odnosno svaki napisani, umnoženi, nacrtani, slikovni, tiskani, snimljeni, fotografirani, magnetni, optički, elektronički ili bilo koji drugi zapis podataka kao i prilozi, saznanje, mjera, postupak, predmet, usmeno priopćenje ili informacija, koja s obzirom na svoj sadržaj ima važnost i za Korisnika kredita / Krajnjeg primatelja jamstva i HAMAG-BICRO.
2. Kad god je primjenjivo, Korisnik kredita / Krajnji primatelj jamstva je dužan u javnim i medijskim nastupima, obznaniti kako je isti krajnji primatelj financijskog instrumenta "EFRR portfeljnog jamstva" sufinanciranog iz Europskog fonda za regionalni razvoj (EFRR) u sklopu Programa "Konkurentnost i kohezija 2021.-2027." (PKK 2021.-2027.) te prikazati u svim komunikacijskim aktivnostima amblem EU-a s odgovarajućom izjavom o financiranju u punom obliku koja glasi: „*Sufinancira Europska unija“*.
3. Ako Korisnik kredita / Krajnji primatelj jamstva ima odgovarajuću mrežnu stranicu i odgovarajuće tehničke funkcionalnosti, dužan je na istoj objaviti logotip " FINANCIJSKI INSTRUMENTI", logotip HAMAG-BICRO, s pripadajućom izjavom o sufinanciranju - „*Sufinancira Europska unija*“ uz amblem EU-a - prema poveznici <https://ec.europa.eu/regional_policy/information-sources/logo-download-center_en>.
4. Korisnik kredita / Krajnji primatelj jamstva obvezan je izložiti:
   * trajnu ploču ili reklamni pano o svom trošku na mjestima koja su jasno vidljiva javnosti uz prikazivanje pripadajućeg amblema, u skladu s tehničkim karakteristikama utvrđenim u Prilogu IX Uredbe (EU) 2021/1060, čim započne fizička provedba ulaganja koja uključuju fizička ulaganja ili ugradnju kupljene opreme i čiji ukupni trošak prelazi 500.000 EUR prema poveznici

<https://ec.europa.eu/regional_policy/policy/communication/online-generator_e>n

* + najmanje jedan tiskani plakat veličine najmanje A3 ili ekvivalentnog elektroničkog zaslona s informacijama o operaciji, uz isticanje potpore iz fondova, na mjestu koje je javnosti jasno vidljivo čim započne fizička provedba ulaganja koja uključuju fizička ulaganja ili ugradnju kupljene opreme prema poveznici: https://ec.europa.eu/regional\_policy/policy/communication/online-generator\_en.

**Nepravilnosti**

1. Korisnik kredita / Krajnji primatelj jamstva potvrđuje da je upoznat s obvezom HAMAG-BICRO-a da će isti bez odgode obavijestiti UT i druga nadležna tijela o bilo kakvoj Nepravilnosti koja se dogodila, ili za koju postoji sumnja, u provedbi Financijskih instrumenata sukladno PKK, te da Krajnji primatelj u skladu s člankom 103., stavkom 6. Uredbe (EU) br. 2021/1060 u tom slučaj gubi iznos programskog doprinosa (*de minimis* potpora) (dalje: Nepravilnost).
2. Korisnik kredita / Krajnji primatelj jamstva je suglasan da radi ispunjenja obveze iz prethodnog stavka HAMAG-BICRO ima pravo i obvezu zatražiti sve potrebne podatke i dokumentaciju, napraviti uvide te poduzeti sve odgovarajuće radnje i aktivnosti u odnosu na Korisnika kredita / Krajnjeg primatelja jamstva i Financijsku instituciju radi utvrđenja ne/postojanja Nepravilnosti te iste proslijediti nadležnim tijelima.

Strane su suglasne da radi ispunjenja ove obveze, zatraženi podaci klasificirani kao bankovna ili poslovna tajna moraju biti dostavljeni odnosno otkriveni u najvećem zakonski dopuštenom opsegu kako bi se proveo postupak utvrđivanja Nepravilnosti te kako bi isti, po potrebi, bili proslijeđeni nadležnim tijelima.

1. Korisnik kredita / Krajnji primatelj jamstva potvrđuje da je upoznat s tim da HAMAG-BICRO donosi odluku o ne/postojanju Nepravilnosti u pisanom obliku po pravilima primjenjivih propisa, te da će o istoj biti obaviješten na način i u opsegu koji HAMAG-BICRO-u to dopuštaju relevantni propisi.
2. Korisnik kredita / Krajnji primatelj jamstva potvrđuje da je upoznat s tim da je slučaju utvrđenja postojanja Nepravilnosti koja šteti ili bi mogla naštetiti financijskom proračunu EU, HAMAG-BICRO ovlašten odrediti financijsku korekciju Krajnjem primatelju, odnosno oduzeti dodijeljeni BEP, te poduzeti sve druge potrebne radnje prema osobama uključenim u aktivnosti temeljem kojih je utvrđena Nepravilnost.

Ako radnjom ili propustom Korisnik kredita / Krajnjeg primatelja jamstva, koja se u propisanom postupku označi kao Nepravilnost, nastane šteta u većem opsegu od onog u kojem bi se ista mogla naknaditi određivanjem financijske korekcije, Korisnik kredita / Krajnji primatelj jamstva će odgovarati za štetu po općim propisima.

**Izjave**

1. Korisnik kredita / Krajnji primatelj jamstva izjavljuje pod materijalnom i kaznenom odgovornošću da su podaci u ovom Ugovoru potpuni i istiniti te da je upoznat s pravnim posljedicama kaznene odgovornosti za davanje netočnih podataka.
2. Korisnik kredita / Krajnji primatelj jamstva potvrđuje kako ulaganje koje je bi bilo predmet financiranja EU financijskim instrumentom nema negativan utjecaj na horizontalne teme koje se odnose na održivi razvoj, zaštitu okoliša, jednake mogućnosti i nediskriminaciju odnosno horizontalne teme opisane u čl. 9. Uredbe (EU). br. 2021/1060.
3. Korisnik kredita / Krajnji primatelj jamstva potpisom ovog ugovora potvrđuje da nije dobio državnu potporu ili potporu male vrijednosti (*de minimis*) za isti opravdani trošak projekta, odnosno nije zatražio, niti će zatražiti potporu kroz financijske instrumente i/ili bespovratne potpore iz EU izvora za isti investicijski projekt unutar jedne operacije.
4. Korisnik kredita / Krajnji primatelj jamstva i/ili sudužnici i/ili jamci i/ili založni dužnici izjavljuju kako su upoznati s činjenicom da je Kredit odobren uz „EFRR Portfeljno jamstvo“ sve temeljem Sporazuma sklopljenog između HAMAG-BICRO-a i Financijske institucije dana --. --.----.g., kao i da su upoznati s činjenicom da će isplatom sredstava jamstva Financijska institucija sukladno Sporazumu i *pari passu* modelu provoditi naplatu u svoje ime a za račun HAMAG-BICRO-a.
5. Korisnik kredita / Krajnji primatelj jamstva i/ili sudužnici i/ili jamci i/ili založni dužnici izjavljuju kako su upoznati s činjenicom da trenutkom isplate po jamstvu od strane HAMAG-BICRO-a, na HAMAG-BICRO kao ispunitelja prelaze sve tražbine iz Ugovora o kreditu zajedno sa sporednim pravima, uključujući instrumente osiguranja, i to do visine ukupno isplaćenog iznosa po jamstvu, uvećano za zakonsku zateznu kamatu koja pripada HAMAG-BICRO-u kao ispunitelju, a koja teče od dana isplate po jamstvu do dana podmirenja tražbine HAMAG-BICRO-a kao ispunitelja, te isti izjavljuju kako su suglasni s navedenim te se u tom smislu odriču bilo kakvih prigovora nepostojanja aktivne legitimacije ili nepostojanja pravnog interesa usmjerenih protiv Financijske institucije koja će vršiti naplatu za račun HAMAG-BICRO-a, u eventualnim sudskim, izvansudskim i drugim postupcima koji će se voditi protiv Krajnjeg primatelja i/ili sudužnika i/ili jamaca i/ili založnih dužnika.
6. Korisnik kredita / Krajnji primatelj jamstva i/ili sudužnici i/ili jamci i/ili založni dužnici izjavljuju kako su upoznati i suglasni s odredbama koje se odnose na primjenu *pari passu* modela naplate potraživanja, kao i da su suglasni da Financijska institucija po predmetnom kreditu i pripadajućem jamstvu vrši naplatu u svoje ime i za svoj račun te u svoje ime i za račun HAMAG-BICRO-a i to za ukupan iznos duga te da se u tom smislu odriču bilo kakvih prigovora nepostojanja aktivne legitimacije ili nepostojanja pravnog interesa usmjerenih protiv Financijske institucije koja će vršiti naplatu za račun HAMAG-BICRO-a, u eventualnim sudskim, izvansudskim i drugim postupcima koji će se voditi protiv Korisnika kredita / Krajnjeg primatelja jamstva i/ili sudužnika i/ili jamaca i/ili založnih dužnika.
7. Korisnik kredita / Krajnji primatelj jamstva i/ili sudužnici i/ili jamci i/ili založni dužnici izjavljuju kako su upoznati s činjenicom ako Financijska institucija nakon isplate jamstva otpiše ili otpusti ili na drugi način zatvori svoje potraživanje temeljem Ugovora o kreditu, dužna je sve postojeće instrumente osiguranja uzete temeljem Ugovora o kreditu i dodataka Ugovora o kreditu prenijeti na HAMAG-BICRO a sve kako bi HAMAG-BIRCRO nastavio dalje naplatu svoje tražbine po isplaćenom jamstvu za predmetni Ugovor o kreditu. Korisnik kredita / Krajnji primatelj jamstva i/ili sudužnici i/ili jamci i/ili založni dužnici izjavljuju kako se u tom smislu odriču bilo kakvih prigovora nepostojanja aktivne legitimacije ili nepostojanja pravnog interesa usmjerenih protiv HAMAG-BICRO-a koji će vršiti naplatu svoje tražbine po isplaćenom jamstvu, u eventualnim sudskim, izvansudskim i drugim postupcima koji će se voditi protiv Korisnika kredita / Krajnjeg primatelja i/ili sudužnika i/ili jamaca i/ili založnih dužnika.
8. Korisnik kredita / Krajnji primatelj jamstva izjavljuje kako je upoznat s činjenicom da za vrijeme trajanja Ugovora o kreditu odnosno za vrijeme trajanja otplate kredita u obvezi je sljedeće:

* Ishoditi sve potrebne dozvole propisane važećim propisima Republike Hrvatske;
* U svom poslovanju postupati u skladu sa svim zakonskim i podzakonskim propisima, odlukama i uputama te naredbama i drugim aktima nadležnih tijela koji se odnose na njihovo poslovanje, zaštitu okoliša, zdravlje i zaštitu ljudi i imovine;
* Zabrane isplate pozajmica i dobiti za vrijeme otplate kredita bez izričite pisane suglasnosti HAMAG-BICRO-a;
* Zabrane povrata pozajmica vlasniku i povezanim osobama za vrijeme otplate kredita bez izričite pisane suglasnosti HAMAG-BICRO-a. Razina primljenih pozajmica u periodu otplate kredita ne smije biti manja od stanja istih prilikom odobrenja kredita uz jamstvo HAMAG-BICRO-a;